خواکین فینیکس

خوآکین رافائل فینیکس(بزائه‌ی ۲۸ اکتبر ۱۹۷۴) اتا آمریکایی بازیکر هسته. وه ره شه دوره‌یِ اتا بتترین بازیگرون جه إشناسنّه.و وه ره نقش‌هایی جه یاد یارنه که تاریک، غیرمعمول و خاص هستنه. وه خله جایزه بیته که وشون دله اتا اوسکار، اتا بفتا، اتا گِرَمی و دِتا گولدن گلوب جایزه درنه.

خوآکین شه برار همرکت، دهه ۱۹۸۰ شینه تلویزیونی سریالون دله کا کردنه. ونه اولین نقش که سیاهی‌لشکر نیه، اسکیپ‌کمپ (۱۹۸۶) و پرنت‌هود (۱۹۸۹) بینه. وه این‌گدر «لیف فینیکس» نوم جه شه ره شناسا دائه.  دهه ۱۹۹۰ که منتقدون ونه کؤمدی-درام فیلم، تو دای فور (۱۹۹۵) و کوئیلز (۲۰۰۰)، ره تشویق هاکردنه، تصمیم بیته شه راستی نوم ره شناسا هاده. وه اولین‌کَش زمونی اوسکار کاندید بیّه که کومودوس نقش ره گلادیاتور (۲۰۰۰) فیلم دله کا بکرده ولی جایزه نیته. وه أی چنتا پشت-به-پشت خار نقش داشته که ساینز (۲۰۰۲) ِدل‌توآر (ترسناک) فیلم و ویلِیج (۲۰۰۴) و هتل روآندا (۲۰۰۴) تاریخی-درام بینه. این‌صوه جانی کش ِنقش ره ونه بیوگرافی فیلم دله داشته که واک د لاین (۲۰۰۵) نوم داشته و اینتا فیلم جه هم گرمی و هم گولدن گلوب جایزه ره بیته و اوسکار وسّه هم کاندید بیّه.

وه اتا فیزولوجیکال-درام که دِ مستر (۲۰۱۲) نوم داشته جه، وولپی جایزه ره بیته و سومین‌بار اوسکار کاندید بیّه و أی جایزه نیته. ونه اتی رومانتیک فیلم که هِر (۲۰۱۳) نوم داشته، خله منتقدون تشویق ره دمبال داشته و سال بعد اتا جنایی-کؤمدی فیلم اینهرنت وایز (۲۰۱۴) ره کا بکرده. وه یو ور نور رییلی هییر (۲۰۱۷) فیلم جه کن جایزه ره بیته. ولی جوکر نقش بی‌یه که باعث بیّه جوکر (۲۰۱۹) دله نهایتاً بتترین مردی بازیگرِ اوسکارِ جایزه ره بیره. علایده بر اینان، وه چنتا دیئر فیلم، کا'مون کا'مون (۲۰۲۱) و  بیو ایز افرید (۲۰۲۳) و ناپلئون (۲۰۲۳) واری هم بازی هاکرده.

فیلم و سینما کنار، خوآکین فینیکس اتا حیوانات حقوق فعال هسته و گیاهخاری کنده و چندین مستند بساته که این عقیده ره جا دمبده.

 منابع 
 انگلیسی ویکی‌پدیا

رج:زننه آدمون
رج:امریکا بازیگرون